Nochm Reichsdeputationshauptschluss hods na endlich aa a Königlich Bayrischs Amtsgricht in Stadtamhof gebm, a boa Joah schbäda, des derfat so ebba wos um 1810 gwen sei, is Rengschbuach a kreisunmittlbare Stod worn, a Joah draaf hod ma in Rengstauff a Bezirksamt eigricht. A Bezirksamt, genau a so wia in Stadtamhof, is wia a kloana Landkreis. Ollas midanand hod se na Regenkreis gschriebm, und 1838 is do draus na de heidige Obapfoiz worn.